cyanic-selkie/wikianc huggingface dataset:
ধান্দোরা
ধান্দোরা হল বলিউডের একটি চলচ্চিত্র। এটি ১৯৪১ সালে মুক্তি পেয়েছিল। এতে অভিনয় করেছেন নূর মোহাম্মদ চার্লি।
সুস্মিতা পাওয়ার
সুস্মিতা পাওয়ার হলেন একজন ভারতীয় পেশাদার আন্তর্জাতিক কাবাডি খেলোয়াড়। তিনি কর্নাটক রাজ্যের মহীশূর শহরের অধিবাসী। তিনি ভারতীয় জাতীয় কাবাডি দলের সদস্য ছিলেন। এই দল ইন্‌ছনে ২০১৪ এশিয়ান স্বর্ণপদক জিতেছে।
জীবনী
সুস্মিতা একটি দরিদ্র পরিবারে জন্মগ্রহণ করেছিলেন। তাঁর বাবা ও মায়ের নাম যথাক্রমে ওমপ্রকাশ রাও পাওয়ার এবং মঞ্জুলা বাই। তাঁরা মহীশূরের এন আর মহল্লার বাসিন্দা। একটি আটা ভাঙানোর কল চালিয়ে তাঁরা জীবিকা নির্বাহ করেন। সুস্মিতা ২০০৩ সাল থেকে কাবাডি খেলা শুরু করেন। তাঁদের আর্থিক অবস্থা এতটাই খারাপ ছিল যে, প্রাথমিক পর্যায়ে খেলার সূত্রে সুস্মিতার ভ্রমণের উদ্দেশ্যে অর্থের যোগানের জন্য বন্ধুবান্ধব ও আত্মীয় স্বজনের কাছে টাকা ধার করতে হয়েছিল। সুস্মিতা বলেছেন ২০০৩ সালে কাবাডি খেলা শুরু করার পর, যে পুলিশ বিভাগ তাঁকে তার সমস্ত প্রচেষ্টায় সমর্থন করেছে।
৩১ বছর বয়সী সুস্মিতা বিদ্যালয় জীবনে অ্যাথেলেটিক দিয়ে তাঁর খেলোয়াড়ি জীবন শুরু করেছিলেন, এবং তিনি তাতে সফলতাও লাভ করে ছিলেন। তিনি যখন মহীশূরের পিপলস পার্ক সরকারি মহিলা কলেজে পিইউ অধ্যয়নরত ছিলেন, সেই সময় কলেজের কাবাডি দলে একজন খেলোয়াড়ের অভাব হচ্ছিল। দলটি একটি প্রতিযোগিতায় অংশ নেবার জন্য প্রস্তুত হচ্ছিল। তখনই কলেজের কাবাডি খেলোয়াড়রা সুস্মিতার অ্যাথলেটিক দক্ষতা দেখে মুগ্ধ হয়ে তাঁকে অস্থায়ী পরিবর্ত খেলোয়াড় হিসেবে খেলার জন্য অনুরোধ করে। সুস্মিতা বলেন "এটা ছিল ২০০৩ সাল এবং এর আগে আমি আমার জীবনে কখনো কাবাডি খেলিনি"।
সুস্মিতা বেঙ্গালুরুতে রাজ্য পুলিশ বিভাগে কাজ করেন এবং বর্তমানে, তিনি পেরিয়াপাটনা তালুকের বেট্টাদাপুরা থানায় কর্মরত আছেন।
খেলোয়াড় জীবন
স্পোর্টস অথরিটি অফ ইন্ডিয়ার (সাই) কাবাডি কোচ শ্রীধরের কাছে সুস্মিতা কাবাডি খেলার জন্য অনুপ্রাণিত হয়েছিলেন। তিনি প্রথমবারের মতো জুনিয়র জাতীয় দলে এবং ২০০৪ সালে অমৃতা লীগে রাজ্যের প্রতিনিধিত্ব করেন। তিনি কর্ণাটক জুনিয়রস কাবাডি দলের অধিনায়ক ছিলেন এবং দক্ষিণ জোনাল ও কর্ণাটক সিনিয়র দলের সদস্য ছিলেন। তিনি ২০১৪ সালে জাতীয় দলে নির্বাচিত হন। সুস্মিতা কবাডি লীগে কর্ণাটকের হয়ে খেলছেন এবং তিনি দলের একজন গুরুত্বপূর্ণ খেলোয়াড়।
ব্যক্তিগত জীবন
সুস্মিতা বিবাহ করেছিলেন ভেঙ্কটেশকে এবং নিজের সাফল্যের জন্য তিনি তাঁর স্বামীকেও কৃতিত্ব দিয়েছেন।
পুরস্কার
সম্প্রতি মহীশূরে অনুষ্ঠিত এক অনুষ্ঠানে রাজ্য সরকার কর্তৃক একলব্য পুরস্কারে ভূষিত হয়েছেন সুস্মিতা।
দি হাঙ্গার প্রজেক্ট
দি হাঙ্গার প্রজেক্ট (টিএইচপি), ১৯৭৭ সালে ২৫ বছরের মধ্যে বিশ্ব ক্ষুধা দূর করার বিবৃত লক্ষ্য নিয়ে প্রতিষ্ঠিত, একটি সংস্থা যা বিশ্ব ক্ষুধার টেকসই অবসানের জন্য প্রতিশ্রুতিবদ্ধ। এটি জন্মগতভাবে প্রাপ্ত অমিত সম্ভাবনাকে কাজে লাগিয়ে মানুষকে দারিদ্রমুক্ত এবং আত্মনির্ভরশীল হিসেবে গড়ে তোলে এবং সে উদ্দেশে সমাজের প্রতিটি মানুষকে উজ্জীবিত ও সংগঠিত করার লক্ষ্যে কাজ করে। আফ্রিকা, এশিয়া এবং ল্যাটিন আমেরিকায় এটির চলমান কর্মসূচি রয়েছে, যেখানে এটি স্বাস্থ্য, শিক্ষা, পুষ্টি এবং পারিবারিক আয়ে টেকসই অগ্রগতি অর্জনের জন্য গ্রামীণ তৃণমূল সম্প্রদায়কে একত্রিত করার লক্ষ্যে কর্মসূচি বাস্তবায়ন করে। টিএইচপি হল একটি ৫০১(সি)(৩) অলাভজনক দাতব্য সংস্থা যা ক্যালিফোর্নিয়া রাজ্যে অন্তর্ভুক্ত।
পরিচালনা দেশ
২০১৯ সালে, দ্য হাঙ্গার প্রজেক্ট আফ্রিকায় সক্রিয় বলে দাবি করেছে ( বেনিন, বুরকিনা ফাসো, ইথিওপিয়া, ঘানা, মালাউই, মোজাম্বিক, সেনেগাল এবং উগান্ডায় ), দক্ষিণ এশিয়া (বাংলাদেশ ও ভারত), এবং ল্যাটিন আমেরিকা ( মেক্সিকো এবং পেরু, যেখানে টিএইচপি পেরু বা চিরাপাকের আদিবাসী সংস্কৃতি কেন্দ্রের সাথে অংশীদারিত্ব করেছে)। মার্কিন যুক্তরাষ্ট্রে এর বৈশ্বিক সদর দফতর ছাড়াও অস্ট্রেলিয়া, কানাডা, জার্মানি, জাপান, নেদারল্যান্ডস, নিউজিল্যান্ড, সুইডেন, সুইজারল্যান্ড এবং যুক্তরাজ্যেও এর অফিস রয়েছে।
প্রাথমিক কার্যক্রম
আফ্রিকায়, টিএইচপি একটি "ইপিসেন্টার রণনীতি" প্রয়োগ করে, ১০ থেকে ১৫ গ্রামের সমষ্টিগত করে সম্প্রদায় কেন্দ্র গঠন করে, স্থানীয় সরকারী সংস্থা এবং সম্প্রদায় ভিত্তিক সংস্থাগুলির সাথে সহযোগিতা করে এবং তাদের নিজস্ব কর্মসূচিগুলি প্রতিষ্ঠা এবং পরিচালনা করে যাত্রাপথের উন্নয়ন, শিক্ষা, পুষ্টি এবং পরিবারের আয় উন্নয়নে মানসিক গ্রামীণ সম্প্রদায়গুলি সংহত করে। এছাড়াও, ভারতে টিএইচপি নির্বাচিত নারী পঞ্চায়েত নেতৃদের সংগঠন এবং প্রশিক্ষণ সহায়তা করে। বাংলাদেশে, টিএইচপি লৈংগিক সমস্যা এবং নেতৃদের জন্য নেতৃত্বের উপর কেন্দ্রিত প্রশিক্ষণ পরিচালনা করে যারা তারপরে স্থানীয় সভা আয়োজন করে, কার্যশালা পরিচালনা করে এবং বিবাহের আগে ও দায়রা, পুষ্টিনিরোধ, মাতৃত্ব এবং শিশু মৃত্যুর বিরুদ্ধে, লিঙ্গ বিভেদ এবং সমানতা, অপশিক্ষা এবং দুর্নীতির বিরুদ্ধে প্রচার প্রচার কার্যক্রম করে থাকে। ল্যাটিন আমেরিকায়, টিএইচপি সম্প্রদায় নারীদের অর্থনৈতিক বাইরে আসার জন্য সম্প্রদায় হিসেবে সহায়তা করে।
বিশ্বের বৃহত্তম বিমানসংস্থাসমূহ
বিমানসংস্থা কোম্পানির আয় অনুযায়ী
thumb|আমেরিকান এয়ারলাইন্স [[বোয়িং ৭৭৭-২০০ইআর]] thumb|লুফ্‌টহানজা [[এয়ারবাস এ৩৮০-৮০০]]
নাট্যধর্মী টিভি ধারাবাহিকে শ্রেষ্ঠ অভিনেত্রী বিভাগে গোল্ডেন গ্লোব পুরস্কার
অ্যাঞ্জেলা ল্যান্সবারি এই বিভাগে সর্বাধিক চারবার পুরস্কৃত হন এবং সর্বোচ্চ দশবার এই পুরস্কারের মনোনয়ন লাভ করেন। বর্তমান বিজয়ী অলিভিয়া কলম্যান দ্য ক্রাউন ধারাবাহিকে অভিনয় করে এই পুরস্কার অর্জন করেন।
বাঘ
বাঘ (Panthera tigris) বড় বিড়াল জাতের অন্তর্ভুক্ত একটি স্তন্যপায়ী প্রাণী। সিংহ, চিতাবাঘ ও জাগুয়ারের সঙ্গে প্যানথেরা গণের চারটি বিশালাকার সদস্যের মধ্যে এটি সর্ব বৃহৎ ও শক্তিশালী প্রাণী। এটি ফেলিডি পরিবারের অন্তর্ভুক্ত সবচেয়ে বড় প্রাণী। বাঘ ভারত ও বাংলাদেশ সহ মোট ৬ টি দেশের জাতীয় পশু। পূর্ব ও দক্ষিণ এশিয়ার অনেক এলাকায় একে দেখা যায়। 'অ্যানিম্যাল প্ল্যানেট' চ্যানেলের সমীক্ষা অনুযায়ী বাঘ বিশ্বের সবচেয়ে জনপ্রিয় প্রাণী।
শব্দতত্ব
সংস্কৃত শব্দ ব্যাঘ্র থেকে আসে বাঘ। বাংলা ভাষায় প্যানথেরা টাইগ্রিসই বাঘ নামে পরিচিত হলেও সিংহ এবং বাঘ দুটোকেই বুঝানোর জন্য যেভাবে ফার্সি ভাষায় শীর বা শের শব্দটি ব্যবহার হয়, তেমনি বাঘ শব্দটির দ্বারা মূলত বড় শিকারী প্রাণীকে বুঝানো হতো যেমন চিতাবাঘ, নেকড়ে বাঘ।
স্বভাব
বাঘেরা জলে থাকতে খুব পছন্দ করে। এরা শুধু শরীর ঠান্ডা রাখতেই জলে নামে না বরং অনেক সময় জলে এরা শিকারও করে! বাঘ সাধারণত একা একা থাকে ও শিকার করে। তবে বাচ্চারা ২ বছর বয়স পর্যন্ত মায়ের সাথে থাকে।
খাদ্যাভাস ও শিকার
বাঘ সহসা বাধ্য না হলে খাঁচার মতো আবদ্ধ জায়গায় ঢুকতে সাহস করে না। এমনকি মানুষখেকো হলেও না। তবে আক্রান্ত বাঘ খুব মারমুখী হয়ে থাকে। বিভিন্ন নিরামিষাশী, বুনো বা গৃহপালিত প্রাণী (চিত্রা হরিণ, সম্বর হরিণ, মহিষ, গৌড়, বুনো শূকর, বানর ইত্যাদি, সুযোগ পেলে গরু- ছাগল,কুকুর ইত্যাদি) বাঘের খাদ্য। তবে খিদে পেলে বাঘ চিতাবাঘ,কুমির, ভাল্লুক বা অজগরকেও ছাড়েনা। এমনকি হাতি ও গণ্ডারের বাচ্চার উপরো বাঘ হামলা করে। কিছু সময়ে বাঘ নরখাদক হয়ে যায়। বাঘ ঘন ঝোপে লুকিয়ে আচমকা হামলা করে শিকার করে। মুলত জলাশয়ের কাছে বাঘ লুকিয়ে থাকে।
বাঘ রাতেই বেশি শিকার করে। বড় প্রাণী শিকারের সময় বাঘ শ্বাসনালি কামড়ে ধরে এবং সম্মুখপেশীর সাহায্যে শিকারকে আঁকড়ে ধরে মাটিতে আছড়ে ফেলে। শিকার দমবন্ধ হয়ে না মরা পর্যন্ত বাঘ গলা আঁকড়ে ধরেই থাকে।
দৈনিক খাদ্য চাহিদা
বাঘেরা দৈনিক ৫-১৫ কেজি মাংস খায়, তবে সুযোগ পেলে বড় পুরুষ বাঘ ৩০ কেজি মাংসও খেতে পারে।
শিকার কৌশল
বাঘেরা ওৎ পেতে শিকার করে। এরা নিঃশব্দে শিকারের পিছু নেয়,আর অতর্কিত আক্রমণ করে। এদের গতিবেগ ৫০-৬৫ কিলোমিটার প্রতি ঘণ্টা পর্যন্ত হয়, তবে এ গতিবেগ খুব অল্প সময়ের জন্য। এরা পানিতেও শিকার করতে পারে, এদের সাঁতারের গতিবেগ ৩২ কি.মি./ঘণ্টা যা অলিম্পিক এর সাঁতারুদের থেকেও বেশি।
শিকারের জন্য অস্ত্র
এদের ক্যানাইন দাঁত ৪ ইঞ্চি পর্যন্ত লম্বা হয়, যা বিড়াল পরিবারের মধ্যে সবচেয়ে বড়। এদের কামড়ের জোর ১০৫০ পিএসআই পর্যন্ত হয়। এদের আছে গুটিয়ে নেওয়ার ক্ষমতা যুক্ত ব্লেডের মত ধারালো বাঁকানো নখর। সামনের পায়ের নখর ৩ ইঞ্চিরও বেশি লম্বা হয়।
পারিবারিক জীবন
বাঘ একা থাকতেই ভালোবাসে। কেবল জননের সময় বাঘিনীর সাথে মিলিত হয়। শাবকসহ বাঘিনীকে দেখা যায়।
আকার
যেমন, বেঙ্গল টাইগার ও সাইবেরিয়ান বাঘ আকারে অনেক বড় হয়। থাম্ব|[[সাইবেরিয়ার বাঘ|সাইবেরিয় বাঘ]] আর সুমাত্রান বাঘ, বালির বাঘ, জাভা দেশীয় বাঘ আকার আকৃতিতে তুলনামূলক ভাবে ছোট হয়।
হাইব্রিড/সংকর
বাঘ নিজের প্রজাতির বাইরেও প্রজনন করতে পারে, যেমন, পুরুষ সিংহ ও স্ত্রী বাঘিনী এর মিলনে সৃষ্টি হয় লাইগার (Lion+Tiger=Liger) এর। যা বাঘ বা সিংহ দুটোর থেকেই বড়। পুরুষ লাইগার এর ওজন ৩৫০-৪৫০ কেজি পর্যন্ত হতে পারে।
আবার, পুং বাঘ আর স্ত্রী সিংহী এর মিলনে সৃষ্টি হয় টাইগন (Tiger+Lion=Tigon) এর। টাইগন বাঘ, সিংহ বা লাইগার এর তুলনায় অনেক ছোট হয়। টাইগন এর ওজন ১০০-১৮০ বা এরও চেয়ে কম হয়।
আশ্চর্যজনকভাবে, বাঘেরা স্ত্রী লাইগার এর সাথেও বংশবৃদ্ধি করতে পারে। এবং বাচ্চাও হতে পারে। এদের টালাইগার (tiliger) বলা হয়। এরা হল আশ্চর্য এক দ্বিতীয় প্রজন্মের হাইব্রিড বা হাইব্রিডের হাইব্রিড। এরাও লাইগারের মত বড় হয়।
বর্ণসংকর
বিভিন্ন কারণে (বিশেষত পরিব্যক্তি) বাঘের পরিচিত চেহারার বাইরেও দেখা মেলে। যেমনঃ সাদা বাঘ, সোনালী বাঘ।
সাদা বাঘ
সাদা বাঘ বাঘের এক মিউট্যান্ট। বিশেষ জিন মিউটেশনএর ফলে বাঘ সাদা হয়। পৃথিবীর অনেক চিড়িয়াখানায় সাদা বাঘ পাওয়া যায়। thumb|সাদা বাঘ সাদা বাঘ বাঘদের মিউট্যান্ট এর মধ্যে বিশেষ পরিচিত। পৃথিবীর বিভিন্ন চিড়িয়াখানাতে এই বাঘ আছে। বাংলা বাঘও সাইবেরিয়ার বাঘ উপ প্রজাতীর মধ্যে এই বাঘের বর্ণসংকরের কথা জানা যায়। তবে অধিকাংশ বিজ্ঞানীরা মত দিয়েছেন,সাদা বাঘ মূলত রয়েল বেঙ্গল টাইগার এরই মিউট্যান্ট। ঢেঙ্কানলের বন থেকে প্রথম এই বাঘ ধরা হয় বলে জানা গেছে। কিছু কিছু সাদা বাঘ ডোরাহীন হয়। এখন এই বাঘ বনে দেখা যায় না।
কালো বাঘ
মনে করা হোত দাবানলের ফলে বাঘের গায়ের রং কালো হয়ে যায়। কিছুদিন আগে উড়িষ্যার সিম্লিপাল বনে এই বাঘের দেখা পাওয়ার কথা জানা গেছে।
সোনালী বাঘ
thumb|100px|সোনালি বাঘ
সোনালী বাঘএর সংখ্যা ৩০-এরও কম। বাংলা বাঘ ও সাইবেরিয় বাঘের মধ্যেও এই পরিব্যক্তির কথা জান গেছে। সোনালী বাঘ golden tabby বা Strawberry Tiger নামেও পরিচিত।
মাল্টীজ বাঘ
thumb|মাল্টীজ বাঘ এই বাঘের গায়ের রং নীলচে। বেশিরভাগ মাল্টীজ বাঘ দক্ষিণ চীনের বাঘ উপ প্রজাতী বর্ণসংকর। এই বাঘ চরম বিপন্ন। নীলবর্ণসংকর সম্ভবত বিলুপ্ত। সাইবেরিয়ার বাঘদের মধ্যেও নীলবাঘের খবর পাওয়া গেছে। তবে অধিকাংশ বিজ্ঞানী মনে করেন, এরকম বর্ণসংকর হওয়া প্রায় অসম্ভব।
রয়্যাল বেঙ্গল টাইগার
পশ্চিমবঙ্গ ও বাংলাদেশের সুন্দরবন এলাকায় যে সুদর্শন বাঘ দেখা যায় তা দুনিয়াব্যাপী রয়েল বেঙ্গল টাইগার (en: Royal Bengal Tiger) বা বাংলা বাঘ নামে পরিচিত। ২০০৪ খ্রিষ্টাব্দে বাংলাদেশের বন বিভাগ কর্তৃক পরিচালিত বাঘশুমারী অনুযায়ী সুন্দরবনে ৩৮৫টি রয়েল বেঙ্গল টাইগার আছে। ভারতের সুন্দরবন ও অন্যত্র, নেপাল এবং ভুটানের বন-জঙ্গলেও এই উপপ্রজাতির বাঘ সচরাচর দেখা যায়। ২০১৫ সালের ২৯ শে জুলাই বিশ্ব বাঘ দিবসের এক রিপোর্ট অনুযায়ী বাংলাদেশ এর সুন্দরবন অংশে বাঘ আছে মাত্র ১০৬ টি।পশ্চিবঙ্গের সুন্দরবনে বাঘের সংখ্যা ৯৬ টি।
বাঘশিকার
বাঘ শিকারের জনপ্রিয়তা মূলত ১৮০০-১৯০০ বেড়ে উঠে । মূলত ব্রিটিশ আমলে ইংরেজরা এবং রাজপরিবার এর সদস্যরা বাঘ শিকার করতে পছন্দ করতেন।মানুষ আত্নরক্ষা, আনন্দ ও আস্ফালন প্রকাশের জন্য বাঘের শিকার করেছে। সমগ্র এশিয়া জুড়ে বাঘ নিধন চলছে। মানুষ নিজের প্রয়োজনে বন ধ্বংস করছে, এতে বাঘের ক্ষতি হচ্ছে। বাঘের নরখাদকবৃত্তিও বাড়ছে।
নরখাদক বাঘ
মানুষ বাঘের স্বাভাবিক খাদ্য নয়। বয়সজনিত দুর্বলতা, আঘাত, ও আকালে রক্তের স্বাদ পেলে বাঘ নরখাদকে পরিণত হয়। নরখাদক হওয়ার পরেও বাঘ অন্যান্য জীবকে শিকার করে।
বাঘ প্রতিপালন
সার্কাস ও ধনী ব্যক্তিদের ঘরে বাঘ পোষার ঘটনা জানা যায়। বিখ্যাত বক্সার মাইক টাইসনও বাঘ পুষেছেন। তবে এভাবে বাঘ পোষা বাস্ত‌ুতন্ত্রের ক্ষতি করে।
সাংস্কৃতিক প্রভাব
বহুদেশের সংস্কৃতিতে বাঘের সাংস্কৃতিক গুরুত্ব অপরিসীম। বিভিন্ন যুগে বাঘ মানুষের আতঙ্ক, অণুপ্রেরণা ও শ্রদ্ধার কারণ হয়ে আছে। বাঘকে ভারত, বাংলাদেশ ও মালয়েশিয়া জাতীয় পশু ঘোষণা করেছে। আজাদ হিন্দ ফৌজের পতাকায় বাঘের নিশান ছিলো। টিপু সুলতানের পতাকায় লেখা থাকতো "বাঘই ভগবান"।
সংরক্ষণ প্রকল্প
বাঘ এখন এক বিপন্ন প্রাণী। বাঘ সংরক্ষণের চেষ্টা চলছে বিভিন্ন দেশে।
ভারত
ব্যাঘ্র প্রকল্প ১৯৭২ সালে বেঙ্গল টাইগার সংরক্ষণের উদ্দেশ্যে ভারতে গৃহীত একটি বন্যপ্রাণী সংরক্ষণ প্রকল্প। ১৯৭৩ সালের ১ এপ্রিল থেকে এই প্রকল্প কার্যকর করা হয় এবং পরবর্তীকালে সর্বাপেক্ষা সফল বন্যপ্রাণী সংরক্ষণ উদ্যোগে পরিণত হয়। সারা দেশে ছড়িয়ে থাকা বিভিন্ন জৈবভৌগোলিক ক্ষেত্রে স্থাপিত বিভিন্ন ব্যাঘ্র সংরক্ষণাগারে (টাইগার রিজার্ভ) বাঘ সংরক্ষণ করাই ছিল এই প্রকল্পের লক্ষ্য। দেশে প্রাকৃতিক পরিমণ্ডলে সংরক্ষিত বাঘের সংখ্যাবৃদ্ধিতে এই প্রকল্প গুরুত্বপূর্ণ ভূমিকা গ্রহণ করে।
২০০৭ সালের হিসেব অনুযায়ী, দেশের ৩১,৭৬১ বর্গকিলোমিটার এলাকা জুড়ে ৪০টি ব্যাঘ্র প্রকল্প বন্যপ্রাণী সংরক্ষণাগার রয়েছে। ১৯৭০-এর দশকে যেখানে বাঘের সংখ্যা ছিল ১,২০০টি সেখানে ব্যাঘ্র প্রকল্পের ফলে ১৯৯০-এর দশকে এই সংখ্যা বেড়ে দাঁড়ায় ৩,৫০০টিতে। অবশ্য ২০০৮ সালের ব্যাঘ্রগণনা থেকে জানা যায়, এই সংখ্যা বর্তমানে কমে দাঁড়িয়েছে ১,৪১১টিতে। তখনই সরকার প্রকল্পটিকে আরও ১৫৩ মিলিয়ন মার্কিন ডলার অর্থসাহায্য দানের সিদ্ধান্ত গ্রহণ করে। সিদ্ধান্ত নেওয়া হয় টাইগার প্রোটেকশন ফোর্স গঠন ও মানব-ব্যাঘ্র সংঘাত এড়ানোর উদ্দেশ্যে ২০০,০০০ জন গ্রামবাসীর পুনর্বাসন দেওয়ার জন্য অর্থসাহায্যেরও।
২০০৫ সালে সারিস্কা ব্যাঘ্র প্রকল্প থেকে বাঘ সম্পূর্ণ নির্মূল হয়ে যাওয়ার পর যখন ২০০৮ সালের জুলাই মাসে সরকারি সাহায্যপ্রাপ্ত স্থানান্তরণ স্কিমে দুটি বাঘ আবার এখানে নিয়ে আসা হয়, তখনই এই প্রচেষ্টা কার্যকর করার সূচনা ঘটে।
রাশিয়া
১৯৪০ এর দশকে সাইবেরিয়ান বাঘের সংখ্যা কমতে কমতে ৪০ এ ঠেকেছিলো।তৎকালীন সোভিয়েত সরকারের হস্তক্ষেপে এবং কঠোর সংরক্ষণ আইন প্রবর্তনের ফলে এই সংখ্যা বেড়ে কয়েকশ হয়েছিলো।সোভিয়েত ইউনিয়নের পতনের পর রাশিয়ার অর্থনীতিতে ধস নামে ফলে আবার বাঘ নিধন বেড়ে যায়।বর্তমানে রাশিয়ায় প্রাকৃতিক পরিবেশে প্রায় ৪০০-৫৫০ বাঘ রয়েছে।
চীন
বাঘের দেহাবশেষ জনিত চীনা কুসংস্কার ও তিব্বতে বাঘের চামড়ার অপব্যবহার বাঘের অস্তিত্বকে সংকটে ফেলেছে। অন্য দিকে বাঘ খামার চালু হওয়ায় বাঘের দেহাবশেষের ব্যবহার বেড়ে গেছে। Save China's Tiger নামে সম্প্রতি আন্দোনন শুরু হয়েছে।
নেপাল
চিতোয়ান অরণ্যে বাঘকে সংরক্ষণ করার চেষ্টা চলছে। আশার কথা এই, নেপালে বাঘের সংখ্যা আস্তে আস্তে বাড়ছে।
মালয়েশিয়া
মালয়ের বাঘকে মালয়েশিয়ায় সংরক্ষণের ব্যাপারে প্রাণীবিদরা আশাবাদী।
বনে স্থানাতর
সুন্দরবন এলাকায় বাঘ মাঝে মাঝেই লোকালয়ে ঢুকে পড়ে। এদের ধরে আবার বনে ছেড়ে দেওয়া হয়। বন্দী বাঘকেও বনে ছেড়ে দেওয়ার ঘটনা ঘটেছে। কিন্তু এই পদ্ধতির সাফল্য সীমিত। তারা নামে বাঘিনীকে বিলি আরজান সিংএর উদ্যোগে ছেড়ে দেওয়ার পর বাঘের নরখাদক হয়ে যাওয়ার কথা জানা যায়।সন্দেহ করা হয় এই বাঘটিই তারা। অন্যদিকে দক্ষিণ আফ্রিকার বনে দুটি দক্ষিণ চীনের বাঘকে ছাড়া হয় যার মধ্যে একটি মারা গেছে। এছাড়াও, ২০০৩ সালে বিখ্যাত প্রাণীবিজ্ঞানী ও big cat expert "ডেভ স্যালমনি" ও বিখ্যাত প্রাণীবিজ্ঞানী "জন ভার্টি" Ron ও Julie নামে দুটি বেঙ্গল টাইগার কে ৩ বছর প্রশিক্ষণ দিয়ে দক্ষিণ আফ্রিকাতে ছাড়ে। এটি ডিসকোভারি চ্যানেলে Living with Tigers  নামের অনুষ্টানে অনেক সময় দেখায়। এর পরবর্তীকালে ন্যাশনাল জিওগ্রাফীতে Tiger man of Africa  নামে John Verty এর একটা অনুষ্ঠান দেখায়, যাতে দেখা যায় বাঘ গুলো সফল ভাবে বেঁচে আছে ও প্রজননও করেছে, সেই সাথে সেখানে আরও কয়েকটি বাঘ যোগ করা হয়েছে।
বন্দী বাঘ
বাঘ খুব বুদ্ধিমান প্রাণী। এদের সার্কাস এর জন্য প্রশিক্ষণ দেওয়া যায়। এরা খুব সহজেই বুঝতেও পারে। thumb
গুরজিত কাউর
গুরজিত কাউর (জন্ম ২৫শে অক্টোবর ১৯৯৫) একজন মহিলা ফিল্ড হকি খেলোয়াড়। তিনি ডিফেন্ডার অবস্থানে খেলেন এবং ভারতীয় দলের মনোনীত ড্র্যাগ ফ্লিকার (কৌশলী গোলদাতা)। তিনি সম্প্রতি, হকি বিশ্বকাপ ২০১৮ এ, আন্তর্জাতিকস্তরে ভারতের প্রতিনিধিত্ব করেছেন। ৮ টি গোল করে, তিনি ভারতীয় দলের সবচেয়ে সফল গোলদাতা ছিলেন, এই প্রতিযোগিতায় ভারতীয় দলটি বিজয়ী হয়ে মহাদেশীয় চ্যাম্পিয়ন হয়। তিনি ৫৩টি আন্তর্জাতিক ম্যাচ খেলেছেন, জুলাই ২০১৮ পর্যন্ত।
প্রথম জীবন
১৯৯৫ সালের ২৫শে অক্টোবর গুরজিত কাউর জন্মগ্রহণ করেন। পাঞ্জাবের অমৃতসর জেলার মিয়াদি কালান গ্রামে একটি কৃষক পরিবারে তার জন্ম হয়। তার বাবা ও মায়ের নাম যথাক্রমে সতনাম সিং ও হরজিন্দর কাউর। তার একজন বড় বোন আছেন, প্রদীপ কাউর। তাকে এবং তার দিদিকে ভালো শিক্ষা দেওয়া, তার বাবা-মায়ের কাছে খুব গুরুত্বপূর্ণ ছিল। তাই তারা তাদের দুই কন্যাকে, গ্রামের স্থানীয় সরকারি বিদ্যালয়ে পাঠানোর পরিবর্তে, ১৩ কিমির ও বেশি দূরে আনজালের একটি বেসরকারি বিদ্যালয়ে পাঠানোর জন্য ঠিক করেন। গুরুজিতের বাবা সতনাম সিং তার দুই কন্যাকে তার সাইকেলে বসিয়ে বিদ্যালয়ে পৌঁছে দিতেন এবং তাদের বিদ্যালয়ের পড়া শেষ হওয়া পর্যন্ত, সারা দিন অপেক্ষা করে, তারপর তাদের বাড়ি নিয়ে যেতেন।।
গুরজিত কাউর ২০১১ সাল পর্যন্ত কাইরনে তার পড়া চালিয়ে যান, এরপর তিনি তার শিক্ষা ও প্রশিক্ষণ চালিয়ে যাওয়ার জন্য জলন্ধরেরর লায়লপুর খালসা কলেজ ফর উইমেন-এ চলে যান – এখানেই তিনি ড্র্যাগ-ফ্লিকিং সম্পর্কে গম্ভীরভাবে চিন্তাভাবনা শুরু করেন। এর পরে, তিনি এলাহাবাদে ভারতীয় রেলওয়েতে জুনিয়র ক্লার্ক হিসাবে চাকরি পান।
খেলোয়াড় জীবন
গুরুজিত কৌর ২০১৪ সালে দেশের হয়ে খেলার জন্য প্রথম ডাক পান, যখন সিনিয়র ন্যাশনাল ক্যাম্পের জন্য তাকে ডাকা হয়েছিল। যদিও, তিনি দলে জায়গা করতে পারেন নি। ২০১৭ সাল থেকেই তিনি ভারতীয় মহিলা হকি দলের স্থায়ী সদস্য হয়েছেন। এরপর, গুরজিত কাউর, ২০১৭ সালের মার্চ মাসে কানাডায় টেস্ট সিরিজ খেলেন, ২০১৭ সালের এপ্রিল মাসে হকি ওয়ার্ল্ড লীগের ২য় রাউন্ড খেলেন এবং ২০১৭ সালের জুলাইয়ে হকি ওয়ার্ল্ড লিগ সেমিফাইনাল খেলেন।
ভারতের প্রধান ওলন্দাজ হকি প্রশিক্ষক, সোয়ের্ড মারিন, ড্র্যাগ ফ্লিকিং এ ভাল ফল পেতে তার হকিস্টিক পরিবর্তনে তাকে উৎসাহিত করেন, যা তার খেলাকে আরও উন্নত করে। "আমি আগে যে স্টিক ব্যবহার করতাম তা হাল্কা লাগত এবং আমি যথেষ্ট জোর পেতাম না। তাই, যখন আমরা হল্যান্ড গিয়েছিলাম, মারিন একটি অন্য স্টিক দিয়ে ড্র্যাগ ফ্লিকিং চেষ্টা করার জন্য আমাকে বলেন। এটা অনেক ভাল ছিল এবং আমি আরো জোর পাচ্ছিলাম। পরিবর্তন করে আমার উপকার হয়েছে,” ট্রিবিউনের সঙ্গে একটি সাক্ষাৎকারে গুরজিত বলেন। ওলন্দাজ প্রশিক্ষক টুন সিপম্যান যাতে তাকে প্রশিক্ষণ দিতে পারেন, তার ব্যবস্থাও মারিন করেন। তিনি ড্র্যাগ ফ্লিকিং এর মূল বিষয়গুলি, যেমন দেহভঙ্গি, পায়ের কাজ ইত্যাদি উন্নত করতে সাহায্য করেছিলেন।
২০১৭ সালের এশিয়া কাপের সময় গুরুজিত কাউরের নাম সবার সামনে আসে, যেখানে ভারতীয় দল মহাদেশীয় চ্যাম্পিয়ন হয় এবং ফলস্বরূপ ২০১৮ সালে অনুষ্ঠিতব্য লন্ডনে হকি বিশ্বকাপে খেলার যোগ্যতা অর্জন করে। আটটি গোল করে কাউর তৃতীয় সর্বোচ্চ গোলদাতা হিসেবে টুর্নামেন্ট শেষ করেন, এবং ভারতীয় দলের শীর্ষ গোলদাতা হন। কোয়ার্টার ফাইনালে কাজাখস্তানের বিপক্ষে তিনি সাতটি পেনাল্টি কর্ণার থেকে গোল করেন, যার মধ্যে একটি হ্যাটট্রিক ছিল। সেমিফাইনালে প্রতিদ্বন্দ্বী জাপানের বিরুদ্ধে তিনি দুবার গোল করেন।
অস্ট্রেলিয়ায় অনুষ্ঠিত কমনওয়েলথ গেমস ২০১৮-এ গুরজিত কাউর দুর্দান্ত খেলা দেখিয়েছেন। যদিও ভারত চতুর্থ হয়ে বিজয়ী মঞ্চে উঠতে ব্যর্থ হয়, দ্বিতীয় পুল খেলায় মালয়েশিয়ার বিপক্ষে দুটি পেনাল্টি কর্ণারকে গোলে রূপান্তরিত করে গুরজিত সকলে মনোযোগ আকর্ষণ করেন, ভারত সেটিতে ৪-১ ব্যবধানে জেতে।
ভারতের ডিফেন্ডার এবং ড্র্যাগ ফ্লিকার হিসেবে হকি ওয়ার্ল্ড কাপ দলেও গুরজিত কাউর জায়গা পেয়েছেন।
জন্ম আমার ধন্য হলো মা গো
'জন্ম আমার ধন্য হলো মা গো'  ১৯৭০ সালে প্রকাশিত বাংলা ভাষায় রচিত একটি দেশাত্মবোধক সঙ্গীত। কালজয়ী এই গানের গীতি লিখেছেন নয়ীম গহর, সুর করেছেন আজাদ রহমান। বাংলাদেশের স্বাধীনতা যুদ্ধে মুক্তিযোদ্ধাদের অনুপ্রেরণাদায়ী জাগরণী গানগুলির মধ্যে এই সঙ্গীতটি অন্যতম। এই গীতিতে জন্মভূমিকে মায়ের রূপে কল্পনা করা হয়েছে; জন্মভূমির প্রতি প্রশস্থি, বিশ্বস্ততা ও দেশপ্রেমের আকুতি প্রকাশ করা হয়েছে। বাংলাদেশের স্বাধীনতা অর্জনের পর গানটি সাবিনা ইয়াসমিনের একক কন্ঠে সবচেয়ে বেশি জনপ্রিয়তা পায়।
ইতিহাস
১৯৭০ সালে এই গান ধারণের জন্য সাবিনা ইয়াসমিন করাচী তে গমন করেছিলেন। এই গান ধারণের সময় সুরকার আজাদ রহমান সাবিনা ইয়াসমিনকে গীতিকার নয়ীম গহরের সাথে পরিচয় করিয়ে দেন। দ্বৈত কন্ঠে এই গানের প্রথম সংস্করণ ধারণ করা হয়। গানটির মুখ্য গায়িকা ছিলেন প্রখ্যাত নজরুলগীতি শিল্পী ফিরোজা বেগম ও সাবিনা ইয়াসমিন। নেপথ্যে সমবেত কন্ঠ দিয়েছিলেন জিনাত রেহানা, নাসির হায়দার, আহমেদুল্লাহ সিদ্দিকী, আসাদুল হক ও লায়লা মোজাম্মেল। করাচি ট্রান্সক্রিপশন সার্ভিসে এই গানের শব্দ ও কন্ঠ ধারণ করা হয়েছিল। একই বছর গানটি এইচএমভি হতে “পুবের ওই আকাশে সূর্য উঠেছে আলোকে আলোকময়” শিরোনামের আরেকটি গানের সাথে গ্রামোফোন রেকর্ডে প্রকাশিত হয়েছিল।
মানসী জোশী
মানসী জোশী (জন্ম ১৮ই আগস্ট ১৯৯৩) হলেন একজন ভারতীয় আন্তর্জাতিক ক্রিকেটার। তিনি ২০১৬ সালের নভেম্বর মাসে ভারতীয় জাতীয় দলের হয়ে অভিষেক করেছিলেন। তিনি একজন ডানহাতি মিডিয়াম-ফাস্ট বোলার। তিনি একজন ডানহাতি ব্যাটসম্যান। তিনি বর্তমানে বীরেন্দ্র সিং রাউতেলা দ্বারা প্রশিক্ষিত হচ্ছেন।
ধনবান (১৯৪৬-এর চলচ্চিত্র)
ধনবান হল বলিউডের একটি চলচ্চিত্র। এটি ১৯৪৬ সালে মুক্তি পেয়েছিল।
জন্ম আমার ধন্য হলো মা গো
জনসংস্কৃতিতে গ্রহণযোগ্যতা
এই গানটি নয়ীম গহর রচিত কালজয়ী গানের একটি। বাংলাদেশের স্বাধীনতা যুদ্ধের সময় মুক্তিযোদ্ধাদের অনুপ্রাণীত করার জন্য স্বাধীন বাংলা বেতার কেন্দ্র হতে অন্যান্য দেশাত্মবোধক গানের সাথে এই গানটিও প্রচার করা হতো। এই গানের প্রথম দুই পঙতি বঙ্গবন্ধু শেখ মুজিবুর রহমান পছন্দ করতেন। সাবিনা ইয়াসমিনের সাথে দেখা হলে তিনি এই দুই পঙতি গাইতে বলতেন। সাবিনা ইয়াসমিন বিভিন্ন রাষ্ট্রীয় অনুষ্ঠানে বহুবার এই গান উপস্থাপন করেছেন সাবিনা ইয়াসমিন ছাড়াও অন্যান্য শিল্পীরা বিভিন্ন অনুষ্ঠানে এই গান পরিবেশন করেছেন। সম্প্রচার টেলিভশনের যুগে বিভিন্ন আপাতবাস্তব টেলিভিশন অনুষ্ঠান, কনসার্টে এই গানটি পরিবেশিত হয়েছে।
মানসী জোশী
জোশী উত্তরাখণ্ডের তেহরিতে জন্মগ্রহণ করেন। তিনি হরিয়ানার হয়ে ঘরোয়া ক্রিকেট খেলেন। তিনি সবসময় শচীন তেন্ডুলকরর দ্বারা অনুপ্রাণিত হয়েছেন। তিনি হরিয়ানা ক্রিকেট অ্যাসোসিয়েশনে ট্রায়ালে অংশ নেন এবং সিনিয়র মহিলা রাজ্য দলে অনূর্ধ্ব-১৯ বিভাগে নির্বাচিত হন। ওয়েস্ট ইন্ডিজের বিরুদ্ধে নভেম্বর ২০১৬ সিরিজের টি-টোয়েন্টি আন্তর্জাতিক (টি-টোয়েন্টি আই) খেলার জন্য তাঁকে ভারতীয় দলে রাখা হয়েছিল। সেই সিরিজে তাঁর দলের কোনো ম্যাচেই তাঁকে নির্বাচিত করা হয়নি, কিন্তু থাইল্যান্ডে ২০১৬ সালের মহিলা টি-টোয়েন্টি এশিয়া কাপে বাংলাদেশের বিপক্ষে খেলে সেই মাসের শেষের দিকে তাঁর টি-টোয়েন্টি আই অভিষেক হয়। তিনি অভিষেকে ৮ রান দিয়ে ১ উইকেট নিয়েছিলেন, এবং পরের খেলায় থাইল্যান্ডের বিপক্ষে ৮ রান দিয়ে ২ উইকেট নেন এবং ম্যাচের সেরা খেলোয়াড় নির্বাচিত হন (যদিও সেই খেলাটির টি-টোয়েন্টি আন্তর্জাতিকের মর্যাদা ছিল না)।
২০১৮ সালের অক্টোবর মাসে, ওয়েস্ট ইন্ডিজে ২০১৮ সালের আইসিসি মহিলা বিশ্ব টি-টোয়েন্টি টুর্নামেন্টের জন্য ভারতের স্কোয়াডে তাঁকে নেওয়া হয়েছিল।
ডেকচি
চওড়া গলা ও অপেক্ষাকৃত চ্যাপ্টা তলাবিশিষ্ট বড় রন্ধন-পাত্র। ডেকচির হিন্দী প্রতিভাষা পাতিলা বা ডেগচি। ভ্রমণ বা ক্যাম্পিংয়ে ব্যবহৃত ধাতব যে রন্ধনপাত্রের পাশ্চাত্যীয় নাম "dixie" তা আসলে ডেকচি থেকে এসে থাকতে পারে বলে কেউ কেউ মনে করেন। । ডেকচি সাধারণতঃ অ্যালুমিনিয়াম, স্টেইনলেস স্টিল কিংবা কদাচিৎ মাটির তৈরি হয়ে থাকে। হাঁড়ির নীচটা গোল হবার বদলে চ্যাপ্টা করে নিলে ও ধারগুলি সরু মুখের দিকে কেন্দ্রগামী ঢালযুক্ত না করে উপরদিকে খাড়া করে বড় মুখ করে দিলে তা ডেকচিতে রূপান্তরিত হবে। এর মুখের চারিদিকের কানা বাইরের দিকে বাঁকানো সমতল বলয়ের মত যার উপর ঢাকা দেওয়ার জন্য, একই রকম সামগ্রীতে প্রস্তত (অ্যালুমিনিয়াম বা মাটি) গোল প্রায় সমতল (বা সামান্য অবতল) ঢাকনা থাকে, যা এর সংগে সংযুক্ত নয়, আলগা ভাবে এর মুখের উপর বসানো থাকে। অধিকাংশ অ্যালুমিনিয়াম ডেকচি ড্রামের মত অর্থাৎ লম্ব চোঙাকৃতি হয়ে থাকে ও খুব বেশি ভারী না হলে হাতল সাধারণতঃ থাকে না। হাতল থাকলে তা একপাশে লম্বা আনুভূ্মিক দণ্ড হতে পারে বা দুইপাশে কড়ার মত হতে পারে। কিন্তু এর সঙ্গে বালতির পার্থক্য হল ডেকচি চওড়ায় বেশি উচ্চতায় কম আর নিচের দিকে মাটি থেকে উচুতে বসাবার জন্য কানা দেওয়া নেই, যাতে উনুনের উপর বসালে পুরো নিচের তলটি আঁচ পায়।
জার্সি ক্রিকেট বোর্ড
জার্সি ক্রিকেট বোর্ড হচ্ছে জার্সিতে ক্রিকেট খেলার অফিসিয়াল ক্রীড়া পরিচালনা সংস্থা। আন্তর্জাতিক ক্রিকেট কাউন্সিল (আইসিসি)তে জার্সি ক্রিকেট বোর্ড হচ্ছে জার্সির প্রতিনিধিত্বকারী একটি সংস্থা এবং ২০০৭ সাল থেকে আইসিসির সহযোগী সদস্য এবং ২০০৫ সালে সংস্থাটি আইসিসির সদস্যপদ লাভ করে। সংস্থাটি ইউরোপীয় ক্রিকেট কাউন্সিলেরও সদস্য। জার্সি ক্রিকেট বোর্ডের সদরদপ্তর হচ্ছে সেন্ট হেলিয়ার, জার্সি।
২০২০-এর মার্চে, করোনা ভাইরাস বৈশ্বিক মহামারীর কারণে পূর্বে থেকেই ১ জুন ২০২০ পর্যন্ত সকল ধরনের ক্রিকেট কর্মকাণ্ড প্রত্যাহার করে।
উপালি
উপালি ছিলেন একজন বৌদ্ধ ভিক্ষু তথা গৌতম বুদ্ধের প্রধান দশ শিষ্যের অন্যতম। আদি বৌদ্ধ ধর্মগ্রন্থগুলি থেকে জানা যায়, প্রথম বৌদ্ধ সংগীতিতে উপালি বিনয় পাঠ ও পর্যালোচনার দায়িত্বে বৃত ছিলেন। তিনি জন্মগ্রহণ করেছিলেন এক নিম্নবর্ণীয় নাপিতের ঘরে। বুদ্ধের সঙ্গে তার প্রথম সাক্ষাৎ ঘটেছিল শৈশবেই। পরবর্তীকালে যখন শাক্য রাজকুমারগণ পবজ্জা (সংস্কৃত: প্রবজ্যা; বৌদ্ধ ভিক্ষু রূপে দীক্ষা) গ্রহণ করেন, তখন উপালিও তাঁদেরই সঙ্গে দীক্ষা গ্রহণ করেন। বর্ণাশ্রম প্রথা অস্বীকার করে রাজকুমারদের আগে উপালিকে দীক্ষা প্রদান করা হয়েছিল। দীক্ষা গ্রহণের পর উপালি ধম্ম ও বিনয় অধ্যয়ন করেন। তার শিক্ষাগুরু ছিলেন কপ্পিটক। উপালি পরিচিত ছিলেন বিনয় প্রসঙ্গে তার জ্ঞান ও বৌদ্ধ ভিক্ষুজীবনের নিয়মাবলি সম্পর্কে তার কঠোর মনোভাবের জন্য। এই প্রসঙ্গে বিভিন্ন বিষয়ের মীমাংসার জন্য তার সঙ্গে আলোচনা করা হত। এই রকম একটি উল্লেখযোগ্য ঘটনা ছিল ভিক্ষু অজ্জুকের ঘটনা; যাঁর বিরুদ্ধে জমি-সংক্রান্ত একটি বিবাদে পক্ষপাতিত্বের অভিযোগ উত্থাপিত হয়েছিল। প্রথম সংগীতিতে উপালি বিনয় পাঠের গুরুত্বপূর্ণ দায়িত্ব পালন করেন। তার পরিচিতি প্রধানত এই কারণেই।
আদি বৌদ্ধ ধর্মগ্রন্থগুলিতে উল্লিখিত তথ্য বিশ্লেষণ করে গবেষকেরা উপালি-সহ বুদ্ধের অন্যান্য শিষ্যদের ভূমিকা পর্যালোচনা করে থাকেন। তাঁদের অনুমান, ইতিহাসের যে পর্যায়ে ভিক্ষুজীবনের নিয়মাবলির উপর বিশেষ গুরুত্ব আরোপিত হতে শুরু করে, সেই যুগেই উপালির ভূমিকার উপরেও গুরুত্ব আরোপ করা হয়। এই যুগপর্যায়েই মহাকস্‌সপ (সংস্কৃত: মহাকাশ্যপ) ও উপালি বুদ্ধের সর্বাধিক গুরুত্বপূর্ণ শিষ্য হিসাবে পরিচিতি লাভ করেন। পরবর্তীকালে উপালি ও তার শিষ্যগণ বিনয়ধর নামে পরিচিত হন। এঁরাই বুদ্ধের পরিনিব্বান লাভের পর তারাই ভিক্ষুজীবনের নিয়মাবলি সংরক্ষণ করেন। পরবর্তীকালে এই ধারাটি সিংহলি ও বর্মি বৌদ্ধধর্মের পরিচয়ের একটি গুরুত্বপূর্ণ অংশে পরিণত হয়। চীনে সপ্তম শতাব্দীর বিনয় শাখাটি উপালিকে তাঁদের প্রবর্তক হিসেবে উল্লেখ করেন। তারা বিশ্বাস করতেন যে, উপালিই জন্মান্তরে তাঁদের অন্যতম প্রবর্তক রূপে আবির্ভূত হয়েছিলেন। বিনয় প্রসঙ্গে বুদ্ধ ও উপালির প্রায়োগিক কথোপকথন পালি ও সর্বাস্তিবাদ শাখায় নথিবদ্ধ রয়েছে এবং মার্কিন বৌদ্ধধর্মের আধুনিক নীতিশাস্ত্রের অধ্যয়নে একটি গুরুত্বপূর্ণ বিষয় হিসেবে গৃহীত হয়।
প্রথম জীবন
ধর্মগ্রন্থে উল্লিখিত তথ্য অনুযায়ী, প্রথম জীবনে উপালি পেশায় ছিলেন বৈশ্য বংশোদ্ভূত নাপিত। প্রাচীন ভারতে এই পেশাটিকে হীন পেশা হিসেবে গণ্য করা হত। তিনি ছিলেন কপিলাবত্থুর শাক্য রাজপুত্রদের সেবায় নিযুক্ত। মহাবস্তু গ্রন্থে উল্লিখিত হয়েছে, তিনি স্বয়ং বুদ্ধের সেবাতেই নিযুক্ত ছিলেন। উপালির মা একদা তার সঙ্গে বুদ্ধের পরিচয় করিয়ে দিয়েছিলেন। মহাবস্তু, ধর্মগুপ্তকের রচনা ও চীনা ধর্মগ্রন্থগুলি থেকে জানা যায়, শৈশবে উপালি বুদ্ধের মস্তক মুণ্ডন করেছিলেন। প্রাপ্তবয়স্কেরা বুদ্ধের কাছে যেতেও ভয় পেলেও শিশু উপালি তা পাননি। একবার বুদ্ধ তাঁকে মুণ্ডনের প্রক্রিয়া নির্দেশ করছিলেন। সেই সময় উপালি ধ্যানের উচ্চতর অবস্থা প্রাপ্ত হন। বুদ্ধতত্ত্ববিদ আন্দ্রে বারেউর মতে, এই কাহিনিটি প্রাচীন। কারণ, যে সময় শিল্পকলায় বুদ্ধের কোঁকড়ানো চুলের চিত্রণ শুরু হয়, এটি তার পূর্ববর্তী এবং এই কাহিনিতে প্রাপ্তবয়স্ক উপালির মাহাত্ম্য কথিত হয়েছে।
মহাবস্তু, পালি চুল্লবগ্‌গ ও মূলসর্বাস্তিবাদ সম্প্রদায়ের নিয়মাবলি-সংক্রান্ত গ্রন্থাবলিতে উল্লিখিত হয়েছে, রাজপুত্রেরা যখন ভিক্ষু হওয়ার জন্য গৃহত্যাগ করেন তখন উপালিও তাঁদের সঙ্গ নেন। তারা অলংকার-সহ তাঁদের সব জিনিসপত্র উপালির হস্তে সমর্পণ করলে উপালির মনে হয়, সেই সব জিনিস নিয়ে কপিলাবত্থুতে ফিরে গেলে তার বিরুদ্ধে চুরির উদ্দেশ্যে রাজপুত্রদের হত্যা করার অভিযোগ আনীত হতে পারে। তাই উপালিও তাঁদের সঙ্গে পবজ্জা গ্রহণের সিদ্ধান্ত নেন। অনুপিয়া উপবনে বুদ্ধ তাঁদের পবজ্জা দান করেন। উপালির পবজ্জা গ্রহণের কাহিনিটির বেশ কয়েকটি পাঠান্তর পাওয়া যায়। কিন্তু সব ক’টি উপাখ্যানেই নিম্নবর্ণীয় হওয়া সত্ত্বেও বৌদ্ধ সংঘে তার উচ্চ মর্যাদার বিষয়টির উপরে বিশেষ গুরুত্ব আরোপ করা হয়েছে। পালি ধর্মগ্রন্থে কথিত হয়েছে, অনুরুদ্ধ সহ অন্যান্য রাজপুত্রেরা স্বেচ্ছায় উপালিকে সর্বাগ্রে পবজ্জা গ্রহণের অনুমতি দেন, যাতে সংঘে তিনি প্রবীণের মর্যাদা পেতে পারেন এবং তারা নিজেরাও বর্ণ ও সামাজিক মর্যাদার আসক্তি থেকে মুক্ত হতে পারেন। এই কাহিনির তিব্বতি মূলসর্বাস্তিবাদ পাঠে দেখা যায়, নিম্নবর্ণীয় হওয়ার কারণে উপা পবজ্জা গ্রহণে ইতস্তত করছিলেন দেখে তার সতীর্থ সারিপুত্ত  তাঁকে পবজ্জা গ্রহণে উৎসাহিত করেন। কিন্তু মহাবস্তুতে বলা হয়েছে, উপালি নিজের উদ্যোগেই পবজ্জা গ্রহণ করেছিলেন। মহাবস্তুতে আরও বলা হয়েছে যে, সকল ভিক্ষু পবজ্জা গ্রহণ করলে পরে বুদ্ধ পূর্বতন রাজপুত্রদের অনুরোধ করলেন তাঁদের পূর্বতন নাপিতকে নতমস্তকে অভিবাদন জানানোর জন্য। এই ঘটনা প্রত্যক্ষদর্শী রাজা বিম্বিসার ও তার উপদেষ্টাদের মধ্যে আতঙ্ক সৃষ্টি করেছিলেন। তারাও রাজপুত্রদের উদাহরণ অনুসরণ করে উপালিকে নতমস্তকে অভিবাদন জানিয়েছিলেন। শাক্য রাজপুত্রদের জাত্যভিমান নাশের জন্য উপালিকে তাঁদের আগে পবজ্জা দান করা হয়েছে, সে কথা জনে জনে রাষ্ট্র হয়ে যায়। বুদ্ধ একটি জাতক কাহিনি বলে জানান যে, রাজা ও তার উপদেষ্টাগণ পূর্বজন্মেও উপালিকে নতমস্তকে অভিবাদন জানিয়েছিলেন।
আবুল হোসেন মিয়া (সাহিত্যিক)
আবুল হোসেন মিয়া (১ অক্টোবর, ১৯২০ – ২ ফেব্রুয়ারি, ১৯৯৮ খ্র‌ি‌.) একজন প্রতিষ্ঠিত ছড়াকার এবং শিশু সাহিত্যিক, তিনি শিশুতোষ সাহিত্যে খ্যাতিমান ছিলেন। তিনি কর্মজীবনে মূলত ছিলেন শিক্ষক। ১৯৭৮ সালে তার সাহিত্য কর্মের জন্যে ‘কবি শেখর’ উপাধিতে ভুষিত হন।
জন্ম ও শিক্ষাজীবন
কবি আবুল হোসেন মিয়া ১৯২০ সালে ১লা অক্টোবর মাদারীপুর জেলার রাজৈরের কুঠিবাড়ি গ্রামে জন্মগ্রহণ করেন। তাঁর বাবার নাম কবিরাজ সোনামুদ্দীন মিয়া এবং মায়ের নাম হাজেরা খাতুন। শৈশব-কৈশরে তিনি রাজৈর ও মাদারীপুরে পড়ালেখা করেন। ১৯৩৮ সালে ম্যাট্রিক পাস করে তিনি ফরিদপুর রাজেন্দ্র কলেজে ভর্তি হন। পরে তিনি বরিশাল বি.এম. কলেজ থেকে বি.এ. এবং ঢাকা বিশ্ববিদ্যালয় থেকে ১৯৬৫ সালে বাংলা ভাষা ও সাহিত্যে এম.এ. ডিগ্রী লাভ করেন।
কর্মজীবন
আবুল হোসেন মিয়া বি.এ. পাস করেই সরকারি স্কুলে শিক্ষকতার পেশায় যোগদান করেন। ১৯৫০ সালে বরিশাল জেলা স্কুল, গভ: ল্যাবরেটরি স্কুল ও পরবর্তীতে ঢাকা আরমানিটোলা গভর্ণমেন্ট হাই স্কুলে বদলি হয়ে আসেন। পরবর্তীতে এম.এ. পাস করে প্রথমে তেজগাঁও কলেজ, পরে ১৯৭২ সালে নটর ডেম কলেজে বাংলার অধ্যাপক হিসেবে যোগদান করেন । অবসর গ্রহণ করে তিনি গ্রামে ফিরে যান নাই। শুধু লেখালেখি, ছাত্রদের পড়াশোনার কারণে খুব অল্প টাকায় একটি সিটভাড়া করে ঢাকায় থেকেছেন। কবি আবুল হোসেন মিয়া ছিলেন ছোটদের প্রিয় মানুষ। তিনি শিশু-কিশোরদের খুব ভালোবাসতেন,  কাছে ডেকে আদর করতেন। তিনি নিজের কক্ষে ডেকে নিয়ে ছোটদের পড়াতেন, বিনিময় কোনো টাকা-পয়সা গ্রহণ করতেন না। নির্লোভ এ মানুষটি সব সময় হৈ-হুল্লোড় এড়িয়ে চলতেন। সারা জীবনই ছাত্র-ছাত্রীদের সত্যিকার আদর্শবান মানুষ হওয়ার জন্য উপদেশ দিতেন। অহংকারীদের তিনি পছন্দ করতেন না। সহজ-সরল জীবন-যাপন করা তিনি খুব পছন্দ করতেন।
মৃত্যু
আবুল হোসেন মিয়া মৃত্যুর আগে ঢাকায় ভাড়া করা একটি কক্ষে থাকতেন। মৃত্যুর পূর্বে অসুস্থ হয়ে তিনি গ্রামের বাড়ি ফিরে যান এবং দীর্ঘদিন অসুস্থ থাকার পরে ২রা ফেব্রুয়ারি ১৯৯৮ খ্রি. মৃত্যুবরণ করেন। তাঁর মৃত্যুর সংবাদ বাংলাদেশ বেতার থেকে স্থানীয় সংবাদে প্রথম প্রচারিত হয়।
কনস্টান্টিনোপলের তৃতীয় পরিষদ
কনস্টান্টিনোপলের তৃতীয় কাউন্সিল, (পূর্ব অর্থোডক্স এবং ক্যাথলিক চার্চ সেইসাথে কিছু অন্যান্য পশ্চিমী চার্চের কাছে ষষ্ঠ ইকুমেনিকাল কাউন্সিল ), ৬৮০-৬৮১ সালে অনুষ্ঠিত হয়। এতে একশক্তিবাদ এবং একেষণাবাদকে ধর্মদ্রোহিতা ঘোষণা করে যীশু খ্রিস্টকে দুটি বিধায়ক হিসাবে সংজ্ঞায়িত করা হয়; আর তা হলো শক্তি এবং দুটি ইচ্ছা (ঐশ্বরিক এবং মানব)।
পটভূমি
পরিষদে এক সেট ধর্মতাত্ত্বিক বিতর্কের নিষ্পত্তি করা হয় যা ষষ্ঠ শতাব্দীতে শুরু হয়ে সম্রাট হেরাক্লিয়াস এবং কনস্ট্যানস ২য়  এর আমল পর্যন্ত গড়ায়। হেরাক্লিয়াস পারস্যদের কাছে হারানো তার সাম্রাজ্যের বেশিরভাগ অংশ পুনরুদ্ধার করার জন্য যাত্রা করেন এবং একপ্রকৃতিবাদের বিতর্ক মিটানোর চেষ্টা করেন, যা বিশেষত সিরিয়া ও মিশরে শক্তিশালী ছিল। একটি মধ্যপন্থী ধর্মতাত্ত্বিক মাওকেফ প্রস্তাব করেন, যা ইতিহাসে অন্যগুলোর মতো ভাল সমর্থন পায়। ফলস্বরূপ, আবির্ভাব ঘটে প্রথম একশক্তিবাদের। অর্থাৎ খ্রিস্ট, যদিও দুটি প্রকৃতিতে (ঐশ্বরিক এবং মানব) বিদ্যমান ছিলেন, কিন্তু মূলত তিনি ছিলেন একটি শক্তি। দ্বিতীয় ফলাফল ছিল একেষণাবাদের উদ্ভব, এমত অনুযায়ী খ্রিস্টের একটি ইচ্ছা ছিল (অর্থাৎ, মনুষ্য ও ঐশ্বরিক ইরাদার মধ্যে খ্রিস্টের কোনো বিরোধ ছিল না)। এই মতবাদ বেশিরভাগ বাইজেন্টাইন বিশ্বে গৃহীত হয়, কিন্তু জেরুজালেম এবং রোম এর বিরোধিতা করে এবং একটি বিতর্ক শুরু হয়ে যায়, যা পুনরুদ্ধার করা প্রদেশগুলি হারানোর পরেও এবং হেরাক্লিয়াসের মৃত্যুর পরেও অব্যাহত ছিল। হেরাক্লিয়াসের নাতি দ্বিতীয় কনস্ট্যানস যখন সিংহাসনে অধিষ্ঠিত হন, তখন তিনি এই বিতর্কটিকে সাম্রাজ্যের স্থিতিশীলতার জন্য হুমকি মনে করেন এবং মতবাদের পক্ষে বা বিপক্ষে কথা বলা নিষিদ্ধ করে বাকবিতণ্ডা থামিয়ে দেবার চেষ্টা করেন। পোপ প্রথম মার্টিন এবং সন্ন্যাসী ম্যাক্সিমাস, একেষণাবাদের প্রধান বিরোধী ছিলেন। তারা একে ব্যাখ্যা করেন খ্রিস্টের প্রতি মানুষের ইচ্ছার অনুষদকে অস্বীকার হিসাবে। ৬৪৯ সালে রোমে একটি সিনডের আয়োজন করেন তারা। সেখানে একশক্তিবাদ এবং একেষণাবাদের দণ্ডাজ্ঞা করা হয়। প্রায় ৬৫৩ সালের দিকে, কনস্টান্টিনোপলে, কতেক ধর্মবিদ, পোপকে, বিপ্লব সমর্থন করার জন্য অভিযুক্ত করেন। ইহা উচ্চ রাষ্ট্রদ্রোহিতা হিসাবে বিবেচিত হয় এবং মার্টিনকে সেই অনুযায়ী গ্রেপ্তার করে বিচার করা হয়। এরপর দণ্ডাজ্ঞা দিয়ে নির্বাসনে পাঠানো হয়, সেখানে তিনি অবিলম্বেই মৃত্যুমুখে পতিত হন। মার্টিন এবং ম্যাক্সিমাসের দৃষ্টিভঙ্গী কনস্টান্টিনোপলের পরিষদের অনেকের কাছে সমর্থিত ছিল।
প্রস্তুতি
কনস্টানসের পুত্র এবং উত্তরাধিকারী, চতুর্থ কনস্টানটিন ৬৭৮ সালে কনস্টান্টিনোপলের মুসলিম অবরোধ কাটিয়ে উঠার পর, অবিলম্বে রোমের সাথে যোগাযোগ পুনরুদ্ধার করার জন্য তার দৃষ্টিভঙ্গি স্থাপন করেন: তিনি পোপ ডোনাসকে এই বিষয়ে একটি সম্মেলনের পরামর্শ দিয়ে চিঠি লিখেন। চিঠিটি যখন রোমে পৌঁছায়, পোপ ডোনাস তখন মারা যায়, কিন্তু তার উত্তরাধিকারী, পোপ আগাথো, সম্রাটের পরামর্শে সম্মত হন এবং পশ্চিম জুড়ে কাউন্সিলের আদেশ দেন, যাতে লেগেটরা পশ্চিমী চার্চের ঐতিহ্য প্রদর্শন করতে পারে। আর্চবিশপ মৌসুয়েটাসের অধীনে মিলানে একটি সিনড সংগঠিত হয়; ৬৮০ সালে হ্যাটফিল্ডে আরেকটি কাউন্সিল অনুষ্ঠিত হয়, যেখানে ক্যান্টারবারির আর্চবিশপ থিওডোর সভাপতিত্ব করেন। পোপ আগাথো তখন ৬৮০-এর পুনরুত্থান পার্বণের আঞ্চলিক সিনোডের প্রতিনিধিদের নিয়ে রোমে একটি ধর্মসভা আহ্বান করেন।
তারপর তিনি কনস্টান্টিনোপলে প্রাচ্যীয়দের সাথে সাক্ষাত করার জন্য একটি প্রতিনিধি দল পাঠান। প্রতিনিধিরা দুটি চিঠি নিয়ে যাত্রা করেন, একটি পোপ আগাথো থেকে সম্রাটের কাছে এবং অন্যটি রোম সিনডের বিশপের কাছ থেকে কনস্টান্টিনোপলে সমবেতদের কাছে।
ইতিমধ্যে, কনস্টানটিন কনস্টান্টিনোপলের পাদ্রি প্রথম জর্জ এবং তার অধিক্ষেত্রের সমস্ত বিশপদের একটি পরিষদে ডেকে পাঠান। তিনি অ্যান্টিওকের পাদ্রি ম্যাকারিয়াসকেও ডেকে পাঠান, যিনি একজন বাইজেন্টাইন- নিযুক্ত কনস্টান্টিনোপলে স্থায়ী বাসিন্দা ছিলেন, কারণ তার চৌহদ্দি মুসলিমগণ দখল করে নেয়।
কার্যধারা
৭ নভেম্বর, ৬৮০ সালে, মাত্র ৩৭ জন বিশপ এবং সামান্য সংখ্যক প্রেসবিটার ইম্পেরিয়াল প্রাসাদে, ট্রুলাস নামে পরিচিত গম্বুজবিশিষ্ট হলটিতে সমবেত হন। কনস্টান্টিনোপল এবং অ্যান্টিওকের পাদ্রিগণ ব্যক্তিগতভাবে অংশগ্রহণ করেছিলেন, যেখানে আলেকজান্দ্রিয়া এবং জেরুজালেমের পাদ্রিগণদের প্রতিনিধিত্ব করেন বাইজেন্টাইন-নিযুক্ত ব্যক্তিবর্গ, কারণ সারাসেন মুসলিম বিজয়ের কারণে এই তারিখে এই দুটি চৌহদ্দির মধ্যে কোনও পাদ্রিই ছিল না। কয়েকজন পুরোহিত এবং বিশপ, পোপ এবং রোমে অনুষ্ঠিত তার পরিষদের প্রতিনিধিত্ব করেছিলেন, যেটা পূর্বের সার্বজনীন পরিষদে স্বাভাবিক ছিল। পরিষদের উদ্বোধনী অধিবেশনে, পরিষদটি একটি সার্বজনীন পরিষদের কর্তৃত্ব গ্রহণ করে। সম্রাট প্রথম এগারোটি অধিবেশনে অংশগ্রহণ করেন এবং সভাপতিত্ব করেন, আলোচনায় অংশ নেন এবং ১৬ সেপ্টেম্বর ৬৮১ তারিখে সমাপনী অধিবেশনে আবার ফিরে আসেন, সে অধিবেশনে ১৫১ জন বিশপ উপস্থিত ছিলেন।
পরিষদ চলাকালীন, পোপ আগাথো'র একটি চিঠি পাঠ করা হয়, তাতে চার্চের সেই ঐতিহ্যগত বিশ্বাসের উপর জোর দেওয়া ছিল যে, খ্রিস্ট ছিলেন দুইটি ইচ্ছার অধিকারী, ঐশ্বরিক এবং মনুষ্য। উপস্থিত বেশিরভাগ বিশপই, চিঠিটি গ্রহণ করেন, এবং ঘোষণা করেন যে প্রেরিত পিতর যেন আগাথোর মাধ্যমেই কথা বলছেন, যদিও এই পারিষদিকগণ অন্য এক ঐতিহাসিক পোপকে অ্যানাথেমা হিসাবে ঘোষণা করেন। অ্যান্টিওকের ম্যাকারিয়াস একেষণাবাদের পক্ষে মুনাযেরা করেন্ম কিন্তু তার পক্ষপাতিদের সাথে তাকে দণ্ডাজ্ঞা ও পদচ্যুত করা হয়। পরিষদ, আগাথোর চিঠির সাথে মিল রেখে, সংজ্ঞায়িত করে যে, যীশু খ্রিস্টের দুটি শক্তি এবং দুটি ইচ্ছা ছিল কিন্তু মনুষ্য ইচ্ছাটি ছিল 'তাঁর ঐশ্বরিক এবং সর্বশক্তিমান ইচ্ছার অধীন'। পরিষদে অতিসাবধানে ম্যাক্সিমাস কনফেসারের উল্লেখ এড়িয়ে যায়, যাকে তখনও সন্দেহের চোখে দেখা হত। একশক্তিবাদ ও একেষণাবাদ উভয়কেই ধর্মদ্রোহী বলে রুলিং দেওয়া হয় এবং যারা এই ধর্মদ্রোহিতাকে সমর্থন করেছিল তাদেরকে এই বিচারের অন্তর্ভুক্ত করা হয়, যার মধ্যে পোপ প্রথম অনারিয়াস এবং কনস্টান্টিনোপলের পূর্ববর্তী চারজন পাদ্রিও ছিলেন। পরিষদ শেষ হলে, ডিক্রিগুলো রোমে পাঠানো হয়। সেখানে আগাথোর উত্তরসূরি পোপ লিও দ্বিতীয় একে গ্রহণ করেন। কাউন্সিলের রায় নিশ্চিতকরণ চিঠিতে, পোপ লিও পোপ অনারিয়াসকে "অপবিত্র বিশ্বাসঘাতকতা"র জন্য অভিযুক্ত করেছেন, ...যিনি প্রেরিতীয় ঐতিহ্যের শিক্ষা দিয়ে এই প্রেরিতীয় চার্চকে পবিত্র করার মোটেও চেষ্টা করেননি।"
কাউন্সিলের কার্যক্রম চলাকালীন এক পর্যায়ে, একজন একেষণাবাদী পুরোহিত দাবি করেন যে, তিনি মৃতদের জীবিত করতে পারেন, তাই তার বিশ্বাস সর্বোচ্চ প্রমাণিত। তার দাবী সত্যতা যাচাই করার জন্য, একটি মৃতদেহ আনা হয়। কিন্তু তিনি, ফিসফিস করে কিছু প্রার্থনা করেও দেহটিকে পুনরুজ্জীবিত করতে পারেন নি!
ধর্ম বন্ধন
ধর্ম বন্ধন হল বলিউডের একটি চলচ্চিত্র। এটি ১৯৪০ সালে মুক্তি পেয়েছিল।
এলএক্সডিই ডেস্কটপ পরিবেশ
এলএক্সডিই (লাইটওয়েট এক্স১১ ডেস্কটপ এনভায়রনমেন্টে) একটি ফ্রি ও ওপেন সোর্স ডেস্কটপ পরিবেশ যেটি খুব কম রিসোর্স ব্যবহার করে চলতে সক্ষম।এ বিশেষত্বের কারণে এটি পুরোনো এবং কম ক্ষমতাসম্পন্ন পিসিতে ব্যবহার করা যায়। ।
কাঁথি রেলওয়ে স্টেশন
কাঁথি রেলওয়ে স্টেশন হল তমলুক-দীঘা লাইন এর একটি গুরুত্ব পূর্ণ রেলওয়ে স্টেশন। এই স্টেশনটি  কলকাতা শহরতলি রেলওয়ে  ব্যবস্থার অন্তর্গত একটি স্টেশন। এটি ভারতের পশ্চিমবঙ্গ রাজ্যের পূর্ব মেদিনীপুর জেলায় অবস্থিত। স্টেশনটি কাঁথি এবং পার্শ্ববর্তী এলাকায় রেল পরিষেবা প্রদান করে। হাওড়া রেলওয়ে স্টেশন থেকে ১৫২ কি.মি. দূরে স্টেশনটি অবস্থিত এবং পাঁশকুড়া রেলওয়ে স্টেশন থেকে ৮৫ কি.মি. দূরে স্টেশনটি অবস্থিত।
ইতিহাস
কাঁথি রেলওয়ে স্টেশনটি পশ্চিমবঙ্গের কাঁথি শহরের কাঁথি বাইপাস রোডয়ে অবস্থিত। স্টেশনটির কোড হল কেএটিআই। এটি তমলুক-দীঘা লাইনের একটি ছোট রেলওয়ে স্টেশন। নিকটতম স্টেশনগুলি নাচিন্দা, শীতলপুর এবং প্রধান রেলওয়ে স্টেশন হল হাওড়া এবং খড়গপুর। সমস্ত লোকাল ইএমইউ ট্রেনগুলি এই স্টেশনে দাঁড়ায়। যেমন- মেছেদা-দীঘা লোকাল, পাঁশকুড়া-দীঘা লোকাল এছাড়া সাঁতরাগাছি-দীঘা এক্সপ্রেস, হাওড়া-দীঘা দুরন্ত এক্সপ্রেস, আসানসোল-দীঘা এক্সপ্রেস গুলি এই লাইনের উপর চলাচল করে। ১৯৮৬ সালে পাঁশকুড়া-দুর্গাচক লাইনটি চালু করা হয়েছিল, এমন সময় যখন হলদিয়া বন্দর নির্মাণ করা হচ্ছিল। পরবর্তীকালে এটি হলদিয়া পর্যন্ত প্রসারিত করা হয়েছিল। তমলুক-দীঘা লাইনটি ২০০৪ সালে চালু হয়
ম্যাডামা
থাম্ব|মাদামা দুর্গের অন্তরক্ষীয় দৃশ্য, নভেম্বর ২০১৪ ম্যাডামা নাইজারের উত্তর-পূর্ব সীমান্তে একটি সীমান্ত বসতি। একটি সেনা পোস্টের চেয়েও অধিক গুরুত্ব বহন করে, বসতিটি নাইজার এবং লিবিয়ার মধ্যে ভ্রমণ নিয়ন্ত্রণকারী একটি সীমান্ত স্টেশন হিসাবে কাজ করে। এটি একটি প্রাচীন ফরাসি ঔপনিবেশিক দুর্গের স্থান, যা ১৯৩১ সালে নির্মিত হয়েছিল। দুর্গটি এখন কাঁটাতারের বেড়া এবং ল্যান্ডমাইনের একটি ক্ষেত্র দ্বারা বেষ্টিত। থাম্ব|উত্তর থেকে ফোর্ট মাদামা দেখুন, জুন ২০১৭
সামরিক ব্যবহার
নাইজারের সেনাবাহিনী ডিরকো থেকে ২৪ তম ইন্টারআর্মস ব্যাটালিয়নের উপর নির্ভর করে একশত সৈন্যের একটি গ্যারিসন রয়েছে।
মাদামার অপারেশনাল বেসটি ২০ থেকে ২৭ ডিসেম্বর ২০১৪ পর্যন্ত ফরাসি, নাইজার এবং চাদ সেনাবাহিনীর সামরিক অপারেশন জোন নিয়ন্ত্রণের জন্য একটি কমান্ড পোস্ট হিসাবে কাজ করেছিল।
ম্যাডামা এয়ারফিল্ড
অ্যারোড্রোম মাদামা একটি ল্যাটেরাইট ট্র্যাক নিয়ে গঠিত যার দৈর্ঘ্য  । ২৫তম এয়ার ইঞ্জিনিয়ার রেজিমেন্ট এবং ১৯তম ইঞ্জিনিয়ার রেজিমেন্টের কাজ নভেম্বর ২০১৪ থেকে রানওয়ে পুনর্নির্মাণের অনুমতি দেয়;  ) দৈর্ঘ্যে প্রসারিত করা হবে । বিমান চলাচলের সুবিধা যোগ করা হয়: একটি র ্যাম্প এবং বিমান ও হেলিকপ্টার প্যাডের জন্য দুটি পার্কিং এলাকা। ২০১৪ সালের ডিসেম্বর থেকে কৌশলগত পরিবহন বিমান সেখানে অবতরণ করতে পারে। ২০১৭ সালে, এ৪০০ এম পরিবহন বিমানটি ম্যাডামায় অবতরণের পর নাইজারে তার প্রথম অপারেশনাল মিশন তৈরি করে।
দিল (১৯৪৬-এর চলচ্চিত্র)
দিল হল বলিউডের একটি চলচ্চিত্র। এটি ১৯৪৬ সালে মুক্তি পেয়েছিল।
মঞ্জু ভারতী
ডান|থাম্ব| মঞ্জু ভারতী মঞ্জু ভারতী হলেন একজন ভারতীয় অভিনেত্রী, প্রযোজক, পরিচালক এবং মডেল। তিনি কাশ তুম হোতে, মৌসম ইকরার কে দো পল প্যায়ার কে, এক অধরা সঙ্গীত  সহ বহু ভারতীয় চলচ্চিত্র প্রযোজনা করেছেন। তিনি কাশ তুম হোতে সিনেমায় সিমরান চরিত্রে অভিনয় করার জন্য পরিচিতি লাভ করেন।
প্রারম্ভিক জীবনকাল
মঞ্জু ভারতী ১৯৮৩ সালের ২১ মার্চে ভারতে জন্মগ্রহণ করেন। তিনি স্বামী বিবেকানন্দ হাই স্কুল, চেম্বুর থেকে তার মাধ্যমিক শিক্ষা বা স্কুলিং সমাপ্ত করেন। ২০০৩ সালে মুম্বাই বিশ্ববিদ্যালয় থেকে বাণিজ্যে স্নাতক ডিগ্রি অর্জন করেন।
কর্মজীবন
২০১২ সালে, মঞ্জু ভারতী তার নিজের প্রোডাকশন হাউস বা চলচ্চিত্র প্রযোজনা প্রতিষ্ঠান "বিবেক ফিল্মস প্রোডাকশন হাউস" প্রতিষ্ঠা করেন। পরবর্তীতে, ২০১৪ সালে চলচ্চিত্র কাশ তুম হোতে-তে সিমরানের চরিত্রে অভিনয়ের মাধ্যমে তার অভিনয় পেশায় আত্মপ্রকাশ করেন। তিনি ২০১৮ সালে মৌসম ইকরার কে দো পাল পেয়ার কে চলচ্চিত্রে অভিনয় করেন যা পার্থ ঘোষ কর্তৃক পরিচালিত হয়। মঞ্জু নিজেই এই সিনেমাটি প্রযোজনা করেন। এই সিনেমার সংগীত পরিচালক হলেন ভারতীয় গায়ক বাপ্পি লাহিড়ী। প্লেব্যাক সিংগার হিসেবে এই সিনেমায় কণ্ঠ দেন বাপ্পি লাহিড়ী আরমান মালিক, পলক মুছাল, শান, ব্রিজেশ শান্ডিল্য, অমৃতা ফড়নবিস, এবং বাবুল সুপ্রিয়।
সালাহুদ্দিন সালিহ
মালিকুস সালিহ সালাহুদ্দিন সালিহ ইবনে মুহাম্মাদ ইবনে কালাউন (২৮ সেপ্টেম্বর ১৩৩৭-১৩৬০/৬১) যিনি সালিহ সালিহ নামেও পরিচিত, ১৩৫১-১৩৫৪ সালে মামলুক সুলতান ছিলেন। তিনি ছিলেন সালতানাতের সিংহাসনে আরোহন করা সুলতান নাসির মুহাম্মাদের অষ্টম পুত্র। তিনি মূলত নামকাওয়াস্তে শাসল ছিলেন, যার প্রকৃত ক্ষমতা ছিল সিনিয়র মামলুক আমিরদের হাতে, সবচেয়ে উল্লেখযোগ্যভাবে আমির তাজুন নাসিরির হাতে।
তাসলিম
থাম্ব| তসলিম হচ্ছে [[মুসলিম দের নামাজের শেষ অংশ ( সালাত ) এবং প্রত্যেক সালাত তসলিমের দ্বারা শেষ হয়। ]] তাসলিম ( تسليم ) মুসলিম নামজের ( ছালাত ) অংশ।  তাসলিমের মাধ্যমে নামাজ শেষ হয়। এটি মূলত একটি প্রার্থনা যা মুসলমানগণ পরস্পর দেখা হলে বিনিময় করে থাকে। ডানে বায়ে দুই বার তাসলিম পাঠ করে মুসলমান গণ নামাজ শেষ করেন । একে সালাম ফেরানোও বলা হয়। তাসলিমের দোয়া হচ্ছে,  আসসালামু আলাইকুম ওয়া রহমাতুল্লাহ যার অর্থ আপনার উপর আল্লাহর সালাম (প্রশান্তি)  এবং রহমত (দয়া) বর্ষিত হোক।
সালাহুদ্দিন সালিহ
জীবনী
সালিহ ২৮ সেপ্টেম্বর ১৩৩৭ সালে জন্মগ্রহণ করেন। তিনি ছিলেন সুলতান নাসির মুহাম্মাদ (শা. ১৩১০-১৩৪১) এবং তার স্ত্রী কুতলুমালিকের সন্তান। কুতলুমালিক ছিলেন দামেস্কের আমির তানকিজ হুসামির (শা. ১৩১২-১৩৪০) কন্যা। সুলতান হিসেবে, সালিহ প্রায়শই তার মায়ের প্রতি জনসমক্ষে স্নেহ ও শ্রদ্ধা প্রদর্শন করতেন। তিনি তার মা এবং তার স্ত্রীদের নিয়ে সিরিয়াকুস (কায়রোর উত্তরে একটি রিসোর্ট গ্রাম) ভ্রমণে বেশ কয়েকজন আমির এবং অন্যান্য কর্মকর্তাদের সাথে নিয়েছিলেন। সেখানে, তিনি তার মায়ের সম্মানে একটি রাজকীয় অনুষ্ঠানের আয়োজন করেছিলেন যেখানে তিনি তার টেবিলটি রেখেছিলেন এবং তাকে ব্যক্তিগতভাবে প্রস্তুত করা খাবার পরিবেশন করেছিলেন। তিনি তাকে সম্মানসূচক সুলতান ঘোষণা করেন, তার রাজকীয়তা প্রদান করেন এবং তার আমিরদের ভূমিকা পালনের জন্য তার দাস ও দাসীদের দায়িত্ব দেন।
অভিজিৎ বন্দ্যোপাধ্যায়
অভিজিৎ বিনায়ক বন্দ্যোপাধ্যায় (জন্ম ১৯৬১) হলেন একজন ভারতীয় বংশোদ্ভূত মার্কিন-বাঙালি অর্থনীতিবিদ। বর্তমানে তিনি এমআইটির ফোর্ড ফাউন্ডেশনের অর্থনীতি বিভাগের একজন আন্তর্জাতিক অধ্যাপক। ব্যানার্জি, আব্দুল লতিফ জামিল পোভার্টি অ্যাকশন ল্যাব-এর সহ-প্রতিষ্ঠাতা এবং কনসোর্টিয়াম অন ফিন্যান্সিয়াল সিস্টেমস অ্যান্ড পোভার্টি এর একজন সদস্যও। এছাড়াও ব্যানার্জি অর্থনীতি বিশ্লেষণ ও উন্নয়ন বিষয়ক গবেষণা সংস্থা ন্যাশনাল ব্যুরো অব ইকোনমিক রিসার্চ এর সাবেক প্রেসিডেন্ট এবং সেন্টার ফর ইকোনমিক পলিসি রিসার্চ, কিইল ইনস্টিটিউট, আমেরিকান একাডেমি অব আর্টস এন্ড সায়েন্স ও ইকোনমিক সোসাইটির সম্মানিত ফেলো। এছাড়াও তিনি পুওর ইকোনমিকস এর একজন সহকারী লেখকও। "বৈশ্বিক দারিদ্র্যতা দূরীকরণে" তাদের কাজের জন্য অভিজিৎ ও তার স্ত্রী এস্তের দুফ্লো এবং মাইকেল ক্রেমারসহ যৌথভাবে ২০১৯ সালে অর্থনীতিতে নোবেল পুরস্কার লাভ করেন। তিনি অমর্ত্য সেন এর পর অর্থনীতিতে নোবেল পাওয়া দ্বিতীয় বাঙালি এবং নোবেলজয়ী চতুর্থ বাঙালি। এছাড়াও অভিজিৎ-এস্থার দম্পতি হলো ৫ম নোবেল বিজয়ী দম্পতি।
সালাহুদ্দিন সালিহ
জীবনী
১৩৫১ সালের আগস্টে সালিহ তার সৎ ভাই নাসির হাসানের জায়গায় সুলতান হিসেবে নিযুক্ত হন। রাজ্যের উপর নিজের নিয়ন্ত্রণ জোরদার করার জন্য নাসির হাসানের পদক্ষেপের প্রতিক্রিয়ায় তাজ এবং বেবুঘা নামক সিনিয়র মামলুক আমিরদের একটি সিদ্ধান্তের ফলস্বরূপ তিনি সিংহাসনে আরোহন করেন। সালিহের রাজত্বের শুরুতে আমির শায়খু এবং মানজাক (বেবুঘার ভাই) মুক্তি পান। কার্যত, আমির তাজ ছিলেন সালতানাতের শাসক এবং সালিহ ছিলেন নামকাওয়াস্তে সুলতান। যাইহোক, ১৩৫২ সালে আমির বেবুঘা সিরিয়ায় বিদ্রোহ শুরু করলে সালিহ তার কর্তৃত্ব জাহির করেছিলেন। সালিহ তার সেনাবাহিনীকে নিয়ে দামেস্কে গিয়ে বিদ্রোহীদের মোকাবিলা করেন। সাফাদ, হামা এবং ত্রিপোলির গভর্নর এবং বেবুঘা শেষ পর্যন্ত কারারুদ্ধ হন এবং সেই বছরের শেষের দিকে আলেপ্পোতে বন্দী অবস্থায় বেবুঘা মারা যান।
অভিজিৎ বন্দ্যোপাধ্যায়
প্রারম্ভিক জীবন
অভিজিৎ বন্দ্যোপাধ্যায় ১৯৬১ সালে ২১ ফেব্রুয়ারি, ভারতের মুম্বইতে জন্মগ্রহণ করেন। তার বাবা দীপক বন্দ্যোপাধ্যায় ছিলেন কলকাতা প্রেসিডেন্সি কলেজের অর্থনীতি বিভাগের প্রধান ও অধ্যাপক এবং তার মা নির্মলা বন্দ্যোপাধ্যায় ছিলেন সেন্টার ফর স্টাডিজ ইন সোশ্যাল সায়েন্সেস, কলকাতা এর অর্থনীতি বিভাগের একজন অধ্যাপক। তিনি সাউথ পয়েন্ট স্কুল এবং কলকাতার প্রেসিডেন্সি কলেজে লেখাপড়া করেন, যেখান থেকে ১৯৮১ সালে অর্থনীতিতে বি.এস ডিগ্রি অর্জন করেন। পরবর্তীতে তিনি ১৯৮৩ সালে দিল্লীর জওহরলাল বিশ্ববিদ্যালয় থেকে অর্থনীতিতে এম.এ ডিগ্রি সম্পন্ন করেন। জেএনইউ তে পড়ার সময় তৎকালীন উপাচার্য পিএন শ্রীবাস্তব কে ঘেরাও করে বিদ্রোহ করার অপরাধে তাকে তিহার জেলে বন্দী করা হয়। পরবর্তীকালে তিনি জামিনে মুক্তি পান এবং ছাত্রদের উপর থেকে সমস্ত অভিযোগ তুলে নেওয়া হয়। ১৯৮৮ সালে তিনি অর্থনীতিতে পিএইচডিতে পড়াশুনার জন্য হার্ভার্ডে ভর্তি হন। অর্থনীতিতে পিএইচডি গবেষণায় তার বিষয়টি ছিলো "এসেস ইন ইনফরমেশন ইকোনমিকস"
কর্মজীবন
অভিজিৎ বর্তমানে ম্যাসাচুসেটস ইন্সটিটিউট অব টেকনোলজি'র অধীনে ফোর্ড ফাউন্ডেশন এর অর্থনীতি বিভাগে আন্তর্জাতিক অধ্যাপক হিসেবে কর্মরত আছেন। তার কাজের মূল লক্ষ্য হলো অর্থনীতিতে উন্নয়ন। এস্তের দুফ্লো, মাইকেল ক্রেমার, জন অ্যা. লিস্ট এবং সেন্দিল মুলাইনাথান কে সাথে নিয়ে অর্থনীতিতে কার্যসম্বন্ধীয় সম্পর্ক বিষয়ের পদ্ধতি উদ্ভাবনে ফিল্ড এক্সপেরিমেন্ট এর প্রস্তাব করেন। তিনি ২০০৪ সালে আমেরিকান একাডেমি অব আর্টস অ্যান্ড সায়েন্সেস এর ফেলো নির্বাচিত হন। তিনি ২০০৯ সালে অর্থনীতির সামাজিক বিজ্ঞান ক্যাটাগরিতে ইনফোসিস পুরস্কার লাভ করেন। এছাড়াও তিনি অর্থনীতির সামাজিক বিজ্ঞান ক্যাটাগরিতে ইনফোসিস পুরস্কার উদ্বোধনী করার অভ্যর্থনাকারীদের একজন।
সালাহুদ্দিন সালিহ
জীবনী
আমির শায়খু সালিহের সাথে ছিটকে পড়েন এবং একই সাথে আমির তাজকে ক্ষমতা থেকে সরিয়ে দেওয়ার জন্য আমির সিরগিতমিশের সাথে ষড়যন্ত্র করেন। ১৩৫৪ সালের অক্টোবরে, ভিন্নমতাবলম্বী আমিররা সালিহকে ক্ষমতাচ্যুত করেন এবং নাসির হাসানকে ক্ষমতায় পুনরুদ্ধার করেন, যখন তাজকে আলেপ্পোতে সেই প্রদেশের নায়েব হিসেবে কাজ করার জন্য প্রেরণ করেন (কার্যত তাকে নির্বাসিত করে)। ১৩৬০ সালের ডিসেম্বর মাসে ২৩ বছর বয়সে সালেহ মারা যান। তাকে কায়রোতে তার দাদী উম্মে সালিহের (কালাউনের স্ত্রী) সমাধিতে সমাহিত করা হয়েছিল। তার মুহাম্মাদ নামের একটি সন্তান ছিল।
অভিজিৎ বন্দ্যোপাধ্যায়
কর্মজীবন
২০১২ সালে পুওর ইকোনমিকস বইয়ের জন্য এস্তের দুফ্লো ও অভিজিৎ যৌথভাবে জেরাল্ড লুয়েব অ্যাওয়ার্ড লাভ করেন। ২০১৩ সালে তৎকালীন জাতিসংঘের মহাসচিব বান কি-মুন কর্তৃক সহস্রাব্দ উন্নয়ন লক্ষ্যমাত্রার বিশেষজ্ঞ প্যানেলে কাজের জন্য নিয়োগপ্রাপ্ত হন। ২০১৪ সালে তিনি কিইল ইনস্টিটিউট ফর দ্য ওয়ার্ল্ড ইকোনমি থেকে বার্নহার্ড-হামস-পুরস্কার পান। ২০১৯ সালে এক্সপোর্ট-ইমপোর্ট ব্যাংক অব ইন্ডিয়ার ৩৪তম বার্ষিক সম্মেলনে তিনু সামাজিক নীতির পুনঃপ্রণয়ন বিষয়ক বক্তৃতা দেন।
বৈশ্বিক দারিদ্র্যতা দূরীকরণে ভূমিকা রাখায় এস্তের দুফ্লো এবং মাইকেল ক্রেমার এর সাথে অর্থনীতিতে ২০১৯ সালে যৌথভাবে নোবেল পুরস্কার বিজয়ী হন।
ব্যক্তিগত জীবন
অভিজিৎ বন্দ্যোপাধ্যায়, এমআইটির সাহিত্য বিভাগের প্রভাষক ড. অরুন্ধতী তুলি বন্দ্যোপাধ্যায়কে বিয়ে করেন। অভিজিৎ ও অরুন্ধতী একসাথে কলকাতাতেই বেড়ে ওঠেন, কবির বন্দ্যোপাধ্যায় নামে তাদের এক পুত্র সন্তান ছিলো, যিনি ২০১৬ সালে মারা যান। পরে, অভিজিৎ ও অরুন্ধতীর মধ্যে বিবাহবিচ্ছেদ ঘটে। অভিজিৎ ও এস্তের দুফ্লো বিবাহপূর্ব দীর্ঘ ১৮ মাস একত্রে বসবাস করেন। ২০১২ সালে তাদের এক সন্তান জন্ম নেয়। ১৯৯৯ সালে এস্তের এমআইটিতে অর্থনীতিতে পিএইচডি করার সময় অভিজিৎ তার যুগ্ম-তত্ত্বাবধায়ক ছিলেন। এস্তেরও এমআইটির পোভার্টি অ্যালিভিয়েশন এন্ড ডেভেলপমেন্ট ইকোনমিকস বিভাগের একজন অধ্যাপক। অভিজিৎ ও এস্তের আনুষ্ঠানিকভাবে একে-অপরকে ২০১৫ সালে বিয়ে করেন।
উদ্ভিদ উদ্যান, ময়মনসিংহ
উদ্ভিদ উদ্যান, ময়মনসিংহে অবস্থিত একটি উদ্ভিদ উদ্যান।
অবস্থান
উদ্ভিদ উদ্যান ময়মনসিংহ, বাংলাদেশ কৃষি বিশ্ববিদ্যালয় ক্যাম্পাসে অবস্থিত।
বর্ণনা
পুরাতন ব্রহ্মপুত্র নদের তীরে বিশ্ববিদ্যালয় ক্যাম্পাসের প্রায় ২৪ একর জায়গা জুড়ে বিরল প্রজাতির উদ্ভিদ সংগ্রহ নিয়ে ১৯৬৩ সালে বোটানিক্যাল গার্ডেন প্রতিষ্ঠা করা হয়। আন্তর্জাতিক সংস্থা বোটানিক গার্ডেনস কনজারভেশন ইন্টারন্যাশনাল (বিজিসিআই) কর্তৃক স্বীকৃতিপ্রাপ্ত বাংলাদেশের প্রথম বোটানিক্যাল গার্ডেনে ১০০০টি বড়, ১২৭৮টি মাঝারি এবং ৪৪৬৭টি ছোট বৃক্ষ সহ প্রায় ৬০০টি বিভিন্ন প্রজাতির উদ্ভিদ রয়েছে। এদের মধ্যে গুটগুটিয়া, আফ্রিকান টিউলিপ, কাইজেলিয়া, স্বর্ণঅশোক, কুম্ভি, নাগেশ্বরচাপা, বুধানারিকেল, পাটেনজাবা, পাহাড়ি কাশ, কাইকা, সিন্দুরি, বিক্সা চান্দুল, এপিকাক প্রভৃতি কালাহুজা, প্যাশন ফ্রুট, ডেরিস, কালোমেঘ, মিছরিদানা, নিলকান্ত, শতমূলী, স্বর্পগন্ধা, তালমুলি, হানি সাকল, বানকলা, হলুদ কাঞ্চন, শম্ভুকাস, অনন্ত লতা, খামি, কুলানজান, কানথাকাশ, সুলতানচাপা, কাইকা, কানসুনালু, লেতকানথা, পাটিপাটা, নাক্সভোমিকা, নদাজাম, তিথিজাম, আজুলি, শাল, খারাজুরা, আরুসা, পানিকলমি, খুসখের, এলেনা, চাগাল্লাদি, মোথা, আভুকাদো, ডুরিয়ান, কোকুয়া, সাতকরা, বরমালা, মেইলাম, স্বর্ণ অশোক, রাজ অশোক, ব্রানফেলসিয়া, ক্যাকটাস, লালচিতা, নিলচিতা, গালমরিচ, মাসুকদা, গানিয়ারি, গ্রিলিরিচিডা, ফার্ন হরিণসিংঙ্গা, আতমরা, বেরিয়া, বেহেলাতদ, ফার্ন কড়ই, গার্ডেনিয়া, ব্যামবুস, রনডেলিটিয়া, টাবেবুইয়া, ডুমবিয়া, বনজারি, জয়ত্রী, জয়পাল, নাগনাথ, জাচারান্দা, বন্য খেজুর, স্কাফেলারা, রাভেনিয়া, জাকুটিভাসা, ভেরিগেটেট মন্ডার, পারসিমন, হারগুজা কান্তাপ্রভৃতি উল্লেখযোগ্য।
রুবেন দিয়াস
রুবেন দোস সান্তোস গাতো আলভেস দিয়াস (Rúben Dias; জন্ম: ১৪ মে ১৯৯৭; রুবেন দিয়াস নামে সুপরিচিত) হলেন একজন পর্তুগিজ পেশাদার ফুটবল খেলোয়াড়। তিনি বর্তমানে ইংল্যান্ডের পেশাদার ফুটবল লিগের শীর্ষ স্তর প্রিমিয়ার লিগের ক্লাব ম্যানচেস্টার সিটি এবং পর্তুগাল জাতীয় দলের হয়ে রক্ষণভাগের খেলোয়াড় হিসেবে খেলেন। তিনি মূলত কেন্দ্রীয় রক্ষণভাগের খেলোয়াড় হিসেবে খেলেন।
২০১৩ সালে, দিয়াস পর্তুগাল অনূর্ধ্ব-১৬ দলের হয়ে পর্তুগালের বয়সভিত্তিক পর্যায়ে অভিষেক করেছিলেন। প্রায় পাঁচ বছর যাবত পর্তুগালের বয়সভিত্তিক দলের হয়ে খেলার পর, তিনি ২০১৮ সালে পর্তুগালের হয়ে আন্তর্জাতিক পর্যায়ে অভিষেক করেছেন; পর্তুগালের জার্সি গায়ে তিনি এপর্যন্ত ৪৬ ম্যাচে ২টি গোল করেছেন।
প্রারম্ভিক জীবন
রুবেন দোস সান্তোস গাতো আলভেস দিয়াস ১৯৯৭ সালের ১৪ই মে তারিখে পর্তুগালের আমাদোরায় জন্মগ্রহণ করেছেন এবং সেখানেই তার শৈশব অতিবাহিত করেছেন।
তিলোত্তমা
তিলোত্তমা (तिलोत्तमा, ) হিন্দু পুরাণে বর্ণিত অপ্সরা (স্বর্গীয় জলপরী)। সংস্কৃত "তিল" শব্দের অর্থ তিল বীজ এবং "উত্তমা" অর্থ ভালো বা উচ্চতর। অর্থাৎ, তিলোত্তমা মানে শ্রেষ্ঠত্বের ক্ষুদ্রতম কণা বা যার শ্রেষ্ঠত্ব সর্বোচ্চ গুণাবলী স্থিরীকৃত হতে পারে।
ব্যাস রচিত হিন্দু মহাকাব্য মহাভারতে বর্ণিত রয়েছে, ব্রহ্মার অনুরোধে ঐশ্বরিক স্থপতি বিশ্বকর্মা কর্তৃক তিলোত্তমা সৃষ্ট হয়েছে যাবতীয় সর্বশ্রেষ্ঠ উপাদানসমূহের সমন্বয়ে। তিনি অসুর (দানব), সুন্দ ও উপাসুন্দ, এই তিন দেবতার পারস্পরিক ধ্বংসের জন্য দায়ী। এমনকি শিব ও ইন্দ্রের মতো দেবতারা নিজেদের তিলোত্তমার প্রেমমুগ্ধ বর্ণনা করে।
কিছু কিংবদন্তি রচনায় তিলোত্তমাকে প্রাক-জন্মে কুশ্রী বিধবা হিসেবে ব্যাখ্যা করার পাশাপাশি, অন্য বর্ণনাকারী রলেছেন যে কীভাবে তিনি ঋষি দুর্বাসা দ্বারা অসুর রাজকন্যা উষা হিসাবে পুনর্জন্মলাভ করতে অভিশপ্ত হয়েছিল।